מערכת האנרגיה המאוחדת של רוסיה

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] חברת "מערכת האנרגיה המאוחדת" של רוסיה (מ.א.מ רוסיה) (ברוסית: ОАО РАО ЕЭС России) הייתה חברת החשמל הלאומית של רוסיה עד 2008 עת פורקה למאות חברות קטנות שהופרטו וציינו את הפרטת שוק האנרגיה הרוסי כולו. בשנות קיומה לחברה היה מונופול בלעדי על שוק האנרגיה הרוסי והיא הייתה חברת החשמל הגדולה ביותר בעולם מבחינת הספק מותקן - 151 גוו"ט. מנכ"ל החברה האחרון היה אנאטולי צ'ובאייס, ממנסחי מדיניות ההפרטה ברוסיה של שנות ה-90, שתקופה מסוימת עמד בראש תאגיד "ננו-טכנולוגיה של רוסיה". החברה שלטה על מרבית מערכות האנרגיה במדינה, והפיקה 156 ג'יגה-ואט, מה שהפך אותה לחברת האנרגיה הגדולה בעולם, כשהמתחרות הגדולות הן חברת SPCC הסינית, וחברת EDF הצרפתית. בשנת 1997 הוקמה חברה אינטר רא"ו כחברת בת. בשנים 2002–2008 יצאה לדרך הרפורמה בשוק האנרגיה הרוסי, מתוך מטרה להפריטו ולפזרו לחברות אזוריות, כתוצאה מכך פורקה החברה ולמאות חברות, כאשר כל מחוז פדרלי מחזיק בחברת חשמל משלו ולכן כיום אין חברת חשמל לאומית ברוסיה. כל תחנות הכוח האטומיות הועברו לידי תאגיד רוסאנרגואטום (האחראית לתפעול כמה מתחנות הכוח הגרעיניות ברוסיה), וכל תחנות הכוח ההידרו-אלקטריות, הועברו אל חברת רוס-הידרו, חברת האנרגיה ההידרו-אלקטרית השנייה בגודלה בעולם, אחרי Hydro-Québec הקנדית. החברה שהייתה אחראית לתפוקת החשמל ברוסיה, גם ייצאה חשמל למדינות השכנות, בעיקר לסין, מדינות סקנדינביה וחבר המדינות. 50% ממניות החברה היו בבעלות המדינה, כשכל השאר היו אחזקות של עשרות חברות פרטיות שהנפיקו את מניות החברה בבורסה המוסקבאית. בעת פירוקה של החברה נוצרה חברת FSK האחראית על ייצור ותפוקת החשמל במערב רוסיה, אינטר-מ.א.מ האחראית לייצוא חשמל ורוס-הידרו האחראית על תחנות הכוח ההידרואלקטריות. בשנת 2013 הוקמה חברת "רשתות רוסיות" כחברת חשמל ומפעילת רשתות החשמל והאנרגיה הגדולה במדינה. החברה הוקמה בשנת 1992, בהוראת נשיא רוסיה דאז בוריס ילצין, שעודד את הפרטת שוק החשמל והאנרגיה במדינה, שעד אז נוהל על ידי ועדת האנרגיה והחשמל במשרד האנרגיה ותאגיד "רוסאנרגו" קצר הימים. באותה עת, תחנות הכוח הגרעיניות הועברו לידי תאגיד רוסאנרגואטום. ארבעה חברות חשמל אזוריות סירבו לעבור לידי הממשלה הפדרלית: אלה חברות האנרגיה של בשקורטוסטן, טטרסטן, מחוז נובוסיבירסק ומחוז אירקוטסק ("בשקיראנרגו, טטאנרגו", "נובוסיבירסקאנרגו" ו"אירקוטסקאנרגו"). בנוסף, הממשלות במחוז אירקוטסק ובמחוז קרסנויארסק הגישה ערר לבית הדין לחוקה ודרשה לבטל את הצו הנשיאותי שחייב את העברת תחנות הכוח של המחוז לידי החברה החדשה. בסופו של דבר, בספטמבר 1993 בית הדין דווקא אשרר את הצו הנישאותי וחברת החשמל החדשה קיבלה לידיה את החברות "טטאנרגו" ו"בשקיראנרגו", על תחנות הכוח שלנו, כאשר הממשלות בטטרסטן ובבשקורטוסטן חתמו על חוזה התקשרות. במאי 1997, מונה בוריס נמצוב לשר האנרגיה ובשיתוף פעולה עם אנטולי צ'ובייס, מונה מקורבו של נמצוב, בוריס ברוונוב לחבר בדירקטוריון החברה. לשכת מבקר המדינה הרוסי, מצאה התנהלויות כספיות בעייתיות והוא פוטר בשנת 1998. בשנים הבאות החברה סבלה מניהול כספי לקוי ושחיתות גואה, שהביאו לכך שהממשלה הפדרלית התערבה ואילצה לערוך הפרטה נוספת במגזר האנרגיה במדינה. במסגרת רפורמה שיצאה לדרך בשנת 2002, החברה פורקה עד שנת 2008 ובמקומה הוקמו חברות חשמל מחוזיות, כאשר נתח ניכר מחברת "מערכת האנרגיה המאוחדת" עבר לידי חברת רוס-סטי. אנאטולי דיאקוב (1 בדצמבר 1992-1997) בוריס ברוונוב (1997-1998) אולג בריטווין (1998) אנאטולי צ'ובאייס (1998-2008) אנאטולי דיאקוב (1993-1998) ויקטור קודריאביי (1998-1999) אלכסנדר וולושין (1999-2008) חברת החשמל אתר האינטרנט הרשמי של מערכת האנרגיה המאוחדת של רוסיה האתר הרשמי נורית פלתר, חברת החשמל הרוסית מתעניינת בהשקעות בארץ, באתר ynet, 21 באוקטובר 2003 אסף מליחי, גילת: עסקה עם חברת החשמל הרוסית FSK, באתר ynet, 22 באוקטובר 2007 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.